b'\n_START_ARTICLE_\nLadislav Lipi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nLadislav Lipi\xc4\x8d se je rodil 30. novembra 1951 v Murski Soboti. Diplomiral je na Fakulteti za dru\xc5\xbebene vede, smer obramboslovje. Kon\xc4\x8dal je \xc5\xa1olo za pehotne rezervne \xc4\x8dastnike, kasneje pa tudi te\xc4\x8daje za usposabljanje poveljnika voda, \xc4\x8dete in bataljona. Leta 1977 se je zaposlil v Ob\xc4\x8dinskem \xc5\xa1tabu Teritorialne obrambe Murska Sobota kot pomo\xc4\x8dnik za organizacijsko-mobilizacijske zadeve. Jeseni 1990 je prevzel dol\xc5\xbenost pomo\xc4\x8dnika poveljnika za zaledje v Pokrajinskem \xc5\xa1tabu Teritorialne obrambe Vzhodno\xc5\xa1tajerske pokrajine v Mariboru._NEWLINE_Lipi\xc4\x8d je bil eden od organizatorjev narodne za\xc5\xa1\xc4\x8dite v Pomurju in je nosilec spominskega znaka Manevrske strukture narodne za\xc5\xa1\xc4\x8dite. Bil je tudi aktivni udele\xc5\xbeenec vojne za Slovenijo leta 1991._NEWLINE_Leta 1994 je bil imenovan za poveljnika Pokrajinskega \xc5\xa1taba Teritorialne obrambe Vzhodno\xc5\xa1tajerske pokrajine._NEWLINE_Poveljni\xc5\xa1ko dol\xc5\xbenost je opravljal do novembra 1997, nato pa prevzel dol\xc5\xbenost na\xc4\x8delnika oddelka za logistiko Slovenske vojske._NEWLINE_1. decembra 2000 je bil imenovan na mesto namestnika na\xc4\x8delnika General\xc5\xa1taba Slovenske vojske._NEWLINE_1. marca 2001 je bil imenovan za na\xc4\x8delnika General\xc5\xa1taba Slovenske vojske. Za svoje delo je bil ve\xc4\x8dkrat pohvaljen in odlikovan._NEWLINE_Predsednik republike dr. Janez Drnov\xc5\xa1ek je 20. maja 2003 podpisal ukaz za povi\xc5\xa1anje brigadirja Ladislava Lipi\xc4\x8da, na\xc4\x8delnika General\xc5\xa1taba Slovenske vojske v \xc4\x8din generalmajorja._NEWLINE_Konec aprila 2006 je objavil namero, da bo zapustil mesto na\xc4\x8delnika general\xc5\xa1taba, o \xc4\x8demer je \xc5\xbee obvestil tako predsednika dr\xc5\xbeave in obrambnega ministra. Bil je imenovan za ambasadorja RS v Mad\xc5\xbearski; s tega polo\xc5\xbeaja je bil odpoklical decembra 2008._NEWLINE_Predsednik republike dr. Danilo T\xc3\xbcrk je Ladislava Lipi\xc4\x8da 5. decembra 2008 imenoval za svetovalca za obrambne zadeve.'